recursal/SuperWikiNEXT-32B huggingface dataset:
**יוהאן גוסטפסון באנר** (בשוודית: **Johan Gustafsson Banér**; ‏23 ביוני 1596 – 10 במאי 1641) היה גנרל שוודי.

ביוגרפיה
--------

### ראשית חייו

יוהאן באנר נולד בטירה יורשהולם (אנ') באופלנד. כשהיה בן ארבע אביו ודודו הוצאו להורג במרחץ הדמים בלינקופינג (אנ') בשנת 1600 כשהואשמו בבגידה חמורה. השניים הוצאו להורג על ידי קרל התשיעי, מלך שוודיה, בגלל תמיכתם בזיגמונט השלישי, מלך פולין ושוודיה. למרות שהיה זה אביו של המלך גוסטב השני אדולף שהוציא להורג את אביו של באנר, שני הגברים פיתחו ידידות חזקה מגיל צעיר.

### קריירה צבאית

באנר הצטרף לצבא השוודי (אנ') בשנת 1615 כאשר השתתף במצור השוודי על פסקוב במהלך מלחמת אינגריאן (אנ').

הוא שירת בהצטיינות במלחמות עם רוסיה ופולין, והגיע לדרגת קולונל בגיל 25.[דרוש מקור]

ב-1630 הגיע גוסטב השני אדולף לגרמניה, ובאנר, שהיה אחד האנשים הכפופים למלך, שירת במערכה של צפון גרמניה, ובקרב ברייטנפלד הוביל את האגף הימני של הפרשים השוודיים. הוא נכח בכיבושי אאוגסבורג ומינכן.

בהסתערות הכושלת על מחנהו של אלברכט פון ולנשטיין נפצע באנר, וזמן קצר לאחר מכן, כאשר גוסטב השני אדולף צעד לעבר לוטזן (אנ'), באנר נותר בפיקוד במערב, שם התנגד לגנרל יוהאן פון אלדרינגן. שנתיים לאחר מכן, בתור פילדמרשל, באנר, יחד עם 16,000 איש, נכנס לבוהמיה ובשיתוף עם הצבא הסקסוני צעד לפראג. אבל התבוסה המוחלטת של ברנהרד מסקסוניה-ויימאר בקרב נורדלינגן עצרה את התקדמותו לשם.

אחר כך הציב שלום פראג את הצבא השוודי במצב מעורער מאוד, אך הניצחונות בהם זכו הכוחות המאוחדים של באנר ואלכסנדר לסלי (אנ') בקרב ויטסטוק (אנ'), החזירו את השפעתה של שוודיה על מרכז גרמניה.

עם זאת, שלושת הצבאות המשותפים היו נחותים במידה ניכרת מאלו שהביסו, ובשנת 1637 לא הצליח באנר להתקדם נגד האויב. כשהציל בקושי רב את חיל המצב הנצור של טורגאו, נסוג מעבר לאודר אל פומרניה השוודית.

עם זאת, ב-1639 באנר כבש שוב את צפון גרמניה, הביס את הסקסונים בקמניץ ופלש לבוהמיה. את חורף 1640–1641 בילה באנר במערב.

קישורים חיצוניים
----------------

ויקישיתוף מדיה וקבצים בנושא **יוהאן באנר** בוויקישיתוף
* יוהאן באנר, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 116048611
* ISNI: 0000 0000 5160 3988
* LCCN: n2021046112
* NKC: xx0247295
* SELIBR: 176972
* SNAC: w6g85ntf
* SUDOC: 233234705
* VIAF: 47503760
* WorldCat: viaf-47503760

 |
**איגנץ פייפר** (בהונגרית: **Pfeifer Ignác**; סנטגאל, 30 בספטמבר 1867 – בודפשט, 7 בספטמבר 1941) היה מהנדס כימיה, פרופסור באוניברסיטה, ראש המעבדה למחקר של חברת "נורות ליבון וחשמל מאוחדת".

ביוגרפיה
--------

קבר איגנץ פייפר ורעייתו ( בית ההקברות היהודי ברחוב קוזמה 5B-10-2)
הוא נולד במשפחה יהודית כבנם של יוז'ף פייפר ושלרוזליה שטיינר. למד באוניברסיטת בודפשט לטכנולוגיה ולכלכלה, שם השלים תואר בהנדסה כימית בשנת 1892. לאחר מכן היה מרצה במחלקה לטכנולוגיה כימית ואחר כך מרצה בכיר. בשנת 1894 נכנס לתפקיד במכון לבדיקת חומרים של חברת הרכבות ההונגרית (MÁV). בשנת 1904 קיבל הסמכה כפרופסור חבר. בשנים 1904 עד 1912 החזיק מעבדה פרטית בה ביצע את הניסויים שלו. בשנת 1912 החליף את וינצה ורתה באוניברסיטה לטכנולוגיה ולכלכלה של בודפשט שם הפך לראש המחלקה לכימיה כפרופסור מן המניין. שנה לפני כן, בשנת 1911 ערך מסע לימודים בארצות הברית. הוא השתתף בהקמת חוג גלילאו.

פייפר השתתף במלחמת העולם הראשונה כקצין הנדסה, ובנו היחיד נפל. אסון אישי זה וניסיונו במלחמה הפכו אותו לאחד המתנגדים החדים והפעילים ביותר למלחמה.

בתקופת הרפובליקה הסובייטית ההונגרית התמנה לראש מחלקת הכימיה של קומיסריאט (מיניסטריון) של הייצור הסוציאלי. לאחר נפילת הרפובליקה הסובייטית הותקף בגין תפקידו זה. עקב ההתקפות עליו התפטר מראשות הפקולטה בשנת 1920 והגיש בקשה לפרישה לגמלאות. ליפוט אשנר מנכ"ל חברת "נורות ליבון וחשמל מאוחדת" הציע לו מיד עבודה ותפקיד של ניהול מעבדת המחקר של החברה. שם הוא יכול היה לעבוד עם עמיתים כמו אימרה ברודי, פאל שלני (שלזינגר), זולטן באי, טיוודר מילנר, ארנה ווינטר. לפייפר זכויות שלא ניתנות לתיאור בהצלחתה של חברת "נורות ליבון וחשמל מאוחדת" ובהפיכת החברה למפורסמת בעולם. מותו נגרם כתוצאה ניוון שריר הלב. אשתו הייתה יוליאנה קוגל. פייפר הובא למנוחת עולמים בבית הקברות היהודי ברחוב קוזמה.

עבודתו
------

עבודתו המשמעותית ביותר הייתה תהליך ריכוך המים (1894), עליו החיל סיד וסודה בכמויות מחושבות. כדי לקבוע את קשיות המים, הוא פיתח שיטה אנליטית המבוססת על אותו עיקרון (שיטת Wartha-Pfeifer), אשר שימשה עד לאחרונה ברחבי העולם לבדיקות מים תעשייתיות. עבודתו הייתה גם חלוצה בתחום טכנולוגיית הבעירה, חיפושי גז טבעי ופחם וניצול מוצריהם, כמו גם טכנולוגיית התאורה.

פעילותו המדעית והציבורית
------------------------

* נשיא איגוד הכימאים ההונגרים
* נשיא כבוד לנצח של איגוד הכימאים ההונגרים
* חבר מערכת מגזין הכימיה ההונגרי
* חבר מערכת של כתב העת של הכימאים
* עורך העיתון "הדוד והמכונה".
* כתב מספר רב של מחקרים מקצועיים

לקריאה נוספת
------------

* איגנץ פייפר
* היסטוריה - לוח המלגות
* פרנץ סבדווארי: איגנץ פייפר. בתוך: לקסיקון המדענים ההונגרים
* 90 שנה לאיגוד הכימאים ההונגרים
* המגזין סקירה על פיזיקה. שיחה עם פרנץ קרשי, חברת כבוד של האקדמיה ההונגרית למדעים ליום הולדתו התשעים. שיחה עם החוקר לשעבר של טונגסרם, הפרופסור בדימוס לכימיה באוניברסיטת בן-גוריון בבאר שבע, בדירתו בחברת אשתו, על זיכרונותיו ועל חייו.
* לקסיקון ביוגרפי הונגרי
* לקסיקון יהודי הונגרי. איגנץ פייפר
* ימים משמעותיים. 50 שנה למותו של איגנץ פייפר.

קישורים חיצוניים
----------------

ויקישיתוף מדיה וקבצים בנושא **איגנץ פייפר** בוויקישיתוף

הערות שוליים
------------

1. ↑  Halálesete bejegyezve a Bp. XI. ker. állami halotti akv. 226/1941. folyószáma alatt.
**לאונרד פולק** (באנגלית: **Leonard Volk**; ‏  7 בנובמבר 1828 - 19 באוגוסט 1895) היה פסל אמריקאי. הוא ידוע ביצירת אחת משתי מסכות החיים היחידות של נשא ארצות הברית אברהם לינקולן. ב-1867 הוא עזר להקים את האקדמיה לעיצוב בשיקגו ושימש כנשיא שלה עד 1878. הוא יצר פסלים מונומנטליים גדולים, ופסלים של דמויות ממלחמת האזרחים האמריקאית.

ביוגרפיה
--------

פולק נולד במחוז המילטון, ניו יורק, לגארט ואליזבת פולק. תחילה הוא עבד במפעל שיש עם אביו בפיטספילד, מסצ'וסטס, לשם עברה המשפחה.

### נישואים ומשפחה

ב- 1855, פולק התחתן עם אמילי קינג בארלו, בתו של אונור (לבית דאגלס) וד"ר ג'ונתן קינג בארלו, ניו יורק. בן דודה של אימו, מצד אמה, סטיבן א. דאגלס, היה פוליטיקאי ידוע במדינה שהתמודד נגד הרפובליקני אברהם לינקולן כמועמד לנשיאות ב-1860. 

בנו, דאגלס פולק (1856–1935), הפך לצייר דמיות ודיוקנאות. הוא למד אצל ז'אן-לאון ז'רום בפריז. מאוחר יותר הוא עזר להקים את בית הספר לעיצוב במיניאפוליס.

קריירה
------

בשנת 1848, פולק עבר מערבה ופתח סטודיו בסנט לואיס, מיזורי. מ-1855 עד 1857, סטיבן א. דאגלס, בן דודה של אשתו, תמך בנסיעת המשפחה לרומא כדי שפולק יוכל להמשיך בלימודים נוספים.

פסל החזה של לינקולן, 1860
בשובו לארצות הברית ב-1857, פולק ומשפחתו התיישבו בעיר שיקגו, שם עזר להקים את האקדמיה לעיצוב של שיקגו, המקושרת לבית הספר לאמנות של שיקגו. במשך שמונה שנים, הוא שימש כמנהלו ולימד סטודנטים רבים, כולל אלברידג' אייר ברבנק, שזכה לציון בזכות יותר מ-1200 דיוקנאותיו של אינדיאנים.

בשנת 1860 עשה פולק מסכת חיים של אברהם לינקולן. רק אחת נוספת נוצרה, על ידי קלארק מילס ב-1865. בתחילת האביב 1860, במהלך ביקורו של לינקולן בשיקגו, פולק ביקש ממנו לשבת לפניו. האמן החליט להתחיל את היצירה ולעשות מסכת חיים. מאוחר יותר השתמש פולק במסכת החיים ובפסל החזה של 1860 כבסיס לגרסאות אחרות של פסלי לינקולן, כולל פסל בגודל מלא. מסכת החיים נוצלה גם על ידי אמנים אחרים.

באמצע מאי 1860, פולק נסע לספרינגפילד, אילינוי כדי להציג לבני הזוג לינקולן את הפסל שהושלם. באותה העת קיבל לינקולן את המועמדות לנשיאות של המפלגה הרפובליקנית. למחרת, פולק ביקש מלינקולן לאפשר יציקה של שתי ידיו, לשימוש בעבודות פיסול אחרות. הוא רצה שלינקולן יחזיק משהו כדי לדמות אחיזה של מסמך בידו הימנית. היציקה של ידו הימנית של לינקולן נעשתה כשהוא אחז בידית מטאטא. ידו השמאלית של לינקולן נוצקה מעט סגורה אך ריקה.

קישורים חיצוניים
----------------

ויקישיתוף מדיה וקבצים בנושא **לאונרד פולק** בוויקישיתוף

הערות שוליים
------------

1. ↑  Leonard Wells Volk, geni\_family\_tree, ‏2022-04-26
2. 1 2 3  Chisholm, Hugh, ed. (1911). "Volk, Leonard Wells". *Encyclopædia Britannica* (11th ed.). Cambridge University Press.
3. ↑  Harold Holzer, ‘Honest Abe’ wasn’t above raucous debates, savvy politics, CNN, ‏2016-03-10 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007285830205171
* ISNI: 0000 0000 6704 4906
* LCCN: nr93027827
* SNAC: w6xh02c4
* ULAN: 500015298
* VIAF: 19553072
* WorldCat: lccn-nr93027827

 |
**אגדת אבן משעל** היא אגדה מרוקאית שמקורה במאה ה-17. האגדה עוסקת ביהודי מרוקאי בשם "אהרון אבן משעל" אשר פרק את עול האסלאם מעל היהודים, והכתיב למוסלמים את סדר היום. האגדה מהללת את הסולטאן, מולאי ראשיד, מייסד השושלת העלווית שהיגרה מסוריה לתפוס את השלטון במרוקו, ולהסביר את חגיגות ה"טולבה" לזכרו.

סיפור האגדה
-----------

אהרון אבן משעל היה יהודי מהעיר תאזה שמאס בתשלום מס הגולגולת - ג'יזיה לשלטונות המוסלמיים (המרינים).

הוא גיבש צבא של יהודים והצליח להשתחרר משלטון המוסלמים על אזור מגוריו. לאחר מכן, הכתיר את עצמו כ"מלך היהודים" והחל לנהוג במוסלמים כפי שנהגו ביהודים: הוא החשיב אותם לסוג ב', אך נתן להם להתקיים בחסותו ולא הציב בפניהם את אפשרות הגיור או מוות (בניגוד למוחמד עם הקמת דתו החדשה, האסלאם).

הוא אפשר ליהודים לשגשג באלפיהם, בנה לו ולחייליו טירה מבוצרת שממנה התנהל צבאו כמפקדה, והגביל את ישיבת המוסלמים למקומות ייעודיים בשולי החברה ובכל שנה למלכותו ערך משתה וחגיגות שבמהלכן הורה למוסלמים לספק לו ולאנשיו נשים בתולות עבור ההרמון שלו.

לבסוף, חששו המוסלמים כי יכבוש אבן משעל את כל מרוקו וישים קץ לשלטון האסלאם. יום אחד קם מוסלמי בשם "א-רשיד" שמאס בעריצות של אבן משעל כלפי המוסלמים, הוא אסף 500 לוחמים מוסלמים במטרה לשדוד ולרצוח את אבן משעל שכן "ממונו הרב הוא מקור כוחו". א-רשיד התחזה לעני מרוד (או לפי גרסה אחרת לאישה בתולה שמועלה כמס להרמונו המתרחב של אבן משעל) והתדפק על דלת הטירה בבקשה למזון ולשתייה, כאשר אבן משעל חס עליו והכניסו בהכנסת אורחים לביתו. בשעת הלילה כאשר ישן המלך היהודי, ניצל זאת א-רשיד השתלט עליו וביחד עם חייליו המוסלמיים, עינה את אבן משעל כדי לדעת היכן מוחבא ממונו ורצח אותו לאחר שזה ענה לו. חלק מהגרסאות מספרת כי עשה זאת בשם "כבוד הנשים המוסלמיות שחולל". א-רשיד ניצל את הממון של אבן משעל ואת התשתית שנותרה אחריו (אמצעי לחימה) כדי לעלות על העיר פאס ולכבושה.

מחקר
----

האגדה נחקרה על ידי האקדמאים, פרופסור חיים זאב הירשברג מאוניברסיטת בר-אילן ושנים לאחר מכן גם על ידי הפרופסור אנדרה לוי מאוניברסיטת בן-גוריון בנגב, ומתועדת באתר הפדרציה של יהודי מרוקו ובאתר "מורשת מרוקו".

הערות שוליים
------------

1. ↑  מערך היחסים יהודים עם בית המלוכה, באתר המרכז למורשת יהדות צפון אפריקה
2. ↑  ייתכן שגם עבדים אפריקאים, שכן אגדות אחרות מדברות על כך שליהודים היו עבדים מארצות אלו ב"סודאן המערבי"
3. ↑  כנראה מתבסס על רעיון המלאח, שהיה גטו אליו הוגבלה מחיית היהודים
4. ↑  , Twitter
5. ↑  סיפור האגדה בטויטר של אנדרה לוי
6. ↑  היהודים בארץ המג'רב-תקציר היסטודי
7. ↑  תולדות היהודים באפריקה הצפונית-כרך ב'-מארוקו - אגדת אבן משעל-ח.ז.הירשברג
8. ↑  מולאי רשיד, מייסד השושלת העלאווית
**מסגד האימאם עלי** (בערבית: **حرم ٱلإمام علي**, "חרם אלאמאם עלי") הידוע גם בשמו **מסגד עלי** (בערבית: **مسجد علي**, "מסג'ד עלי") הוא מסגד מוסלמי שיעי בנג'ף שבעיראק, בו נמצא קברו של עלי בן אבי טאלב, בן דודו של מוחמד והאמאם השיעי הראשון. על פי האמונה השיעית בתוך המסגד הזה נמצאים קבריהם של אדם ונח. בכל שנה מבקרים בקבר מיליוני עולים לרגל.

היסטוריה
--------

הח'ליף העבאסי הארון א-רשיד בנה את המבנה הראשון מעל קברו של האימאם עלי בשנת 786 שכלל מבנה קטן עם כיפה ירוקה. בשנת 850 הח'ליף אל-מתוכל הראשון הרס את המבנה, אך אבו חאג'ה, השליט החמדני של מוסול וחלב, בנה מחדש את המסגד בשנת 923 שכלל כיפה גדולה. בשנים 979–980 הרחיבה השושלת הבויהית את המקדש, שכלל אנדרטה על אתר הקבורה וכיפה חדשה, בנוסף הוכנסו שטיחים רצפתיים ותלויים. הסולטאן מלכשאה הראשון תרם מתנות גדולות ושיפץ את הקבר בשנת 1086, וכך גם הח'ליף א-נאצר ומנהיגים אסלאמיים נוספים עד ימינו.

במרץ 1991 במלחמת המפרץ, חייליו של סדאם חוסין נכנסו לקבר בזמן שהיו שם חברי אופוזיציה שיעית וטבחו כמעט בכל יושביו. לאחר המקרה הקבר היה סגור במשך שנתיים, באופן רשמי לתיקונים.

חשיבות המסגד באסלאם
-------------------

המסגד הוא בין חמשת המקומות הקדושים ביותר למוסלמים ונחשב בעיני השיעים כאתר האסלאמי במקום השלישי בחשיבותו. כך בחדית' המיוחס לג'עפר א-צאדק מוזכר האתר כאחד מתוך "חמישה מקומות קדושים מוחלטים שאנו מכבדים אותם מאוד".

באתר מבקרים מדי שנה לפחות 8 מיליון עולי רגל בממוצע. שיעים רבים מאמינים כי עלי לא רצה שקברו יחולל על ידי אויביו ובעקבות זאת ביקש מחבריו ומשפחתו לקבור אותו בסתר. מצבת קבורה סודית זו אמורה להתגלות בעתיד.

פיגועים במסגד
-------------

מאז פלישת צבא ארצות הברית לעיראק בשנת 2003, היו מספר פיגועים נוספים במסגד:

* 10 באפריל 2003, נהרג סמוך למסגד מנהיג השיעי סייד עבדול מג'יד אל-כוי, שחזר מבריטניה כדי לעודד שיתוף פעולה של המקומיים עם ארצות הברית.
* 29 באוגוסט 2003, מכונית תופת התפוצצה מחוץ למסגד בדיוק עם תום תפילות יום השישי והרגה בין 85 ל-125 איש הפיצוץ נחשב לעבודתו של אבו מוסעב א-זרקאווי.
* 24 במאי 2004, פגעה פצצת מרגמה במסגד, ופגעה בשערים המובילים לקברו של אימאם עלי.
* 10 באוגוסט 2006, מחבל מתאבד עם חגורת נפץ פוצץ את עצמו בסמוך לקבר, והרג 40 איש ופצע יותר מ-50 אחרים.

קישורים חיצוניים
----------------

ויקישיתוף מדיה וקבצים בנושא **מסגד האימאם עלי** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 157846291
* WorldCat (עם VIAF): 157846291

 |
**עתודת המוצר** (באנגלית: **Product Backlog**) הוא מושג בפיתוח תכנה זריז המתאר את הרשימה המועדפת של הפונקציונליות (אוסף תכונות או Features) שמוצר צריך לכלול. לפעמים מכנים את עתודת המוצר גם "רשימת מטלות" (to-do list), והיא נחשבת לסוג של תיעוד ("ארטיפקט") במתודולוגיית Scrum לפיתוח תכנה זריז.

בשיטת Scrum, יצירה ותחזוקה רציפות של עתודת המוצר הן חלק מאחריותו של בעל המוצר (Product Owner).

**עתודת הספרינט (Sprint Backlog)** כוללת אלמנטים ספציפיים מתוך עתודת המוצר, שנבחרו לפיתוח בספרינט הנוכחי.

ב-Scrum, **קוהרנטיות** מוגדרת כמדד ליחסים בין פריטים בעתודת המוצר אשר הופכים אותם לראויים להתייחסות כמכלול.

מאפיינים עיקריים
----------------

עתודת המוצר ב-Scrum הוא רשימת תכונות (Features) עם סדר עדיפות, המכילה תיאורים קצרים של כל הפונקציונליות הרצויה במוצר.

בשימוש בשיטת Scrum (או מתודולוגיית פיתוח זריז אחרת), אין צורך לתעד מראש באריכות בתחילת הפרויקט את כל הדרישות כפי שמקובל יותר בשיטות ניהול פרויקטים מסורתיות כגון מודל מפל המים. במקום זאת, צוות ה־Scrum ובעל המוצר שלו יתחילו בדרך כלל בכתיבת כל תכונה רלוונטית שהם יכולים לחשוב עליה, לצורך תיעדוף זריז לעתודת המוצר של הפרויקט. הרשימה הראשונית של התכונות הנדרשות כמעט תמיד מספיקה למאוץ (הספרינט) הראשון בתהליך הפיתוח של Scrum. בשלבים הבאים אפשר להרחיב את עתודת המוצר לאורך מחזור החיים של הפרויקט ולשנות אותה עם התפתחות והעמקת הידע לגבי המוצר ודרישות הלקוח.

עתודת מוצר טיפוסית ב-Scrum כוללת את סוגי הפריטים הבאים:

* תכונות (Features)
* באגים
* עבודה טכנית
* רכישת ידע

ראו גם
------

* Agility
* פיתוח תוכנה זריז
* Scrum
* Timeboxing

לקריאה נוספת
------------

* Ken Schwaber, **Agile Project Management with Scrum**, Microsoft Press, 2009-11-30, ISBN 978-0-7356-3790-0. **(באנגלית)**
* קן שוואבר וג'ף סאת'רלנד - The Scrum Guide

קישורים חיצוניים
----------------

* אתר האינטרנט הרשמי של Scrum
* הנריק קניברג - Scrum and XP from the Trenches
* What is a Product Backlog? - מאתר האינטרנט הרשמי של Scrum

הערות שוליים
------------

1. ↑  Prioritized Requirements: An Agile Core Practice, ‏2023-04-14 (באנגלית אמריקאית)
2. ↑  Atlassian, Product Backlog Explained [+ Examples], Atlassian (באנגלית)
3. 1 2  What is a Product Backlog? | Scrum.org, www.scrum.org (באנגלית)
4. ↑  prosjektveiviseren.no, www.prosjektveiviseren.no
5. 1 2  Scrum Glossary | Scrum.org, www.scrum.org (באנגלית)
**סיידי אמארה קאלבנו** (באנגלית: **Sadie Amara Calvano**; נולדה ב-8 באפריל 1997) היא שחקנית יהודייה-אמריקאית, אשר התפרסמה בשל דמותה בתור ויולט פלאנקט בסיטקום "ממי".(2013–2016) מבית רשת CBS

ביוגרפיה
--------

סיידי קאלבנו נולדה ב-8 באפריל 1997 בלוס אנג'לס, קליפורניה, בתה של איימי, בת להורים מפולין ורוסיה ממוצא יהודי-אשכנזי, ואילו אביה, סטיבן קאלבנו, הוא קתולי עם שורשים איטלקים, אירים, אנגלים, בסקים ומקסיקנים.

בילדותה הייתה למתעמלת תחרותית. ביולי 2009, היא זכתה במדליית זהב במשחקי מדינת קליפורניה בסן דייגו, אולם בסופו של דבר היא הפסיקה את קריירת ההתעמלות שלה בגיל 13 לטובת משחק. היא בוגרת לימודי תואר ראשון בחוג לאמנויות של מכללת אוקסידנטל (אנ') בלוס אנג'לס.

קריירה
------

קאלבנו החלה להופיע בתיאטרון מוזיקלי כאשר הייתה רק בת שבע, שם השתתפה בתפקידים ובניהם, אליס בארץ "אליס בארץ הפלאות" (2008) באל הפורטל, בל ב"היפה והחיה" (2008) בברנסלנד התיאטרון, שארפיי ב"היי סקול מיוזיקל" (2009) וטלול ב"באגסי מאלון" (2011) הן בתיאטרון מדריד וכריסטינה בארבע ריצת השבוע של קראון תיאטרון העיר של"מחזמר חג המולד של שיקגו"(2010).

בשנת 2011, קאלבנו עשתה את הופעת הבכורה שלה על המסך הגדול כאחייניתו של לאונרדו דיקפריו בסרט הדרמה הביוגרפי ג'יי אדגר" בבימויו של קלינט איסטווד ועל פי תסריט מאת דסטין לאנס בלאק.

בשנת 2013 החלה קאלבנו לשחק בסדרה הקומית של צ'אק לורי, "ממי" שם משחקת את ויולט פלאנקט, נערה בת 18, ובת לאמא אלכוהוליסטית (אנה פאריס) שהיא גם הדמות הראשית. דמותה הייתה מרכזית עד העונה השלישית ובעונה הרביעית הופיעה כדמות חוזרת וחזרה לבצע הופעת אורח בעונה השישית ב-2018.

בשנת 2019 שיחקה בסדרת הטלוויזיה "למה נשים רוצחות" ברשת CBS, לצידן של לוסי לו וג'יניפר גודווין.

חיים אישיים
-----------

בשנת 2016 החלה לצאת עם הצלם והמפיק אלכס בריסקר; הם מתגוררים בלוס אנג'לס, קליפורניה.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2011 | ג'יי אדגר | אחיינית של אדגר |  |
| 2018 | החבילה | שרה |  |
| TBA | *Montauk* | ווב |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2010 | NCIS | רבקה מייסון | פרק: "Worst Nightmare" |
| 2011 | *Eagleheart* | ג'ולי | פרק: "Death Punch" |
| 2012 | בית ספר לאמנויות לחימה | לינדזי | פרק: "Wazombie Warriors" |
| 2013 | קראש וברן | ג'ניפר | פרק: "System Crash" |
| מליסה וג'ואי | קיארה | 3 פרקים |
| 2013–2016, 2018 | ממי | ויולט פלאנקט | תפקיד ראשי (עונות 3-1)
תפקיד אורח (עונות 4 & 6); 52 פרקים |
| 2016 | *The Perfect Daughter* | נטלי פאריש | סרט טלוויזיה של Lifetime |
| *The Skinny* | סאדי | סדרת רשת; פרק: "Squad" |
| 2019 | למה נשים רוצחות | אפריל וורנר | תפקיד ראשי (עונה 1); 10 פרקים |
| 2021 | מוקד 911: טקסס | קיארה | פרק: "Difficult Conversations" |
| *Secrets of a Marine's Wife* | ארין קורווין | סרט טלוויזיה של Lifetime |
| 2022 | הטירון | אוורסט סאנדרס | פרק: "Real Crime" |

קישורים חיצוניים
----------------

* 

* אתר האינטרנט הרשמי של סיידי קאלבנו
* סיידי קאלבנו, ברשת החברתית אקס (טוויטר)

* סיידי קאלבנו, ברשת החברתית אינסטגרם

* סיידי קאלבנו, במסד הנתונים הקולנועיים IMDb (באנגלית)

* סיידי קאלבנו, באתר AllMovie (באנגלית)

* סיידי קאלבנו, במסד הנתונים הקולנועיים KinoPoisk (ברוסית)
* אודות סיידי קאלבנו באתר Affair Post

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5552458
* GND: 1064994490
* VIAF: 314790884
* WorldCat: lccn-no2019119259

 |
**USA Today** הוא עיתון יומי אמריקאי הראשון בתפוצתו בארצות הברית עם 1,621,091 עותקים נכון ל-2019. העיתון נוסד ב-15 בספטמבר 1982 על ידי אלן ניוהארט, ומוצא לאור בחברת גנט. העיתון מופץ ב-50 מדינות בארצות הברית.

בעיתון ארבעה מדורים עיקריים, ולכל מדור צבע מאפיין:

* חדשות - צבע כחול
* כלכלה (Money) - צבע ירוק
* ספורט - צבע אדום
* בידור (Life) - צבע סגול

העיתון נוסד ב-1982, במטרה ליצור עיתון שיופץ בהפצה ארצית, בניגוד לרוב העיתונים בארצות הברית שהם מקומיים. פורמט העיתון שונה אף הוא - העיתון צבעוני, גדוש בתרשימים ותמונות. פורמט זה שונה לחלוטין מהפורמטים של שאר העיתונים הגדולים בארצות הברית, שרובם כתובים בשחור-לבן כמו הניו יורק טיימס והוול סטריט ג'ורנל.

העיתון היה בין העיתונים הראשונים שהשתמשו בלוויינים בתהליך ההפצה שלו. הגרסאות הסופיות של העיתון נשלחות לבתי דפוס אזוריים ברחבי ארצות הברית. חידוש זה גרם לדחיית שעת סגירת הגיליון שלו והפיכתו למעודכן יותר ביחס לשאר העיתונים.

עם תפוצה שבועית של 726,206 עותקים, בסיס מנויים דיגיטליים של 504,000 מנויים, ומספר קוראים יומי ממוצע של 2.6 מיליון, היו אס איי טודיי נחשב לעיתון הנקרא ביותר בארצות הברית. הקהל של העיתון הוא בדרך כלל בעל דעות מרכז. העיתון מופץ בכל 50 מדינות ארצות הברית כולל פוארטו ריקו. הגרסה הבין-לאומית מופצת גם באסיה, קנדה, אירופה, והאיים הפסיפיים.

ב-2001 עברה מערכת העיתון למקלין שבווירג'יניה, לבניין המכסה שטח של 120,000 מטר רבוע.

במרץ 2004 נאלצו עורכי העיתון להתמודד עם סקנדל - ג'ק קליי, כתב העיתון וזוכה פרס פוליצר, הואשם שזייף סיפורים אשר פורסמו בעיתון. עורכי ה-USA Today ערכו בדיקות קפדניות לכל כתבותיו של קליי, ולאחר שנתגלה שחלקן זויפו עזב קליי את מערכת העיתון. העיתון פרסם התנצלות רשמית בעמוד הראשון, יום לאחר סיום הפרשה, פרשה שדמתה לפרשת ההעתקות של ג'ייסון בלייר בניו יורק טיימס, אך לוותה בפחות רעש תקשורתי.

ב-2006 התייקר מחיר העיתון ב-50%, מ-50 סנט ל-75 סנט. העיתון אינו מופץ בימים ראשון ושבת, והמוטו שלו הוא "עיתון האומה - מספר 1 בארצות הברית" (The Nation's Newspaper - #1 in the USA).

מדור הדעה
---------

מדור הדעה של היו אס איי טודיי מכיל מאמרי מערכת, טורים שנכתבים על ידי כותבים אורחים, וחברים בוועד התורמים למאמרי המערכת, מכתבים למערכת וקומיקס קצר. מאפיים מיוחד של מאמר הדעה של העיתון הוא פרסום דעות מנוגדות. נוסף על מאמר המערכת, מופיע גם מאמר שנכתב על ידי כתב אורח המנוגד למאמר המערכת, בדרך כלל מומחה לתחומו.
מאז הבחירות לנשיאות ארצות הברית 1984, היו אס איי טודיי באופן מסורתי שמר על מדיניות של לא לתמוך באף מועמד לנשיאות ארצות הברית או כל פקיד ממשלתי ופדרלי אחר.

קישורים חיצוניים
----------------

ויקישיתוף מדיה וקבצים בנושא **USA Today** בוויקישיתוף
* אתר האינטרנט הרשמי של USA Today
* USA Today, ברשת החברתית פייסבוק

* USA Today, ברשת החברתית אקס (טוויטר)

* USA Today, ברשת החברתית אינסטגרם

* USA Today, ברשת החברתית טיקטוק

* USA Today, ברשת החברתית LinkedIn

* USA Today, סרטונים בערוץ היוטיוב

* USA Today, באתר פינטרסט
* USA Today, באתר אנציקלופדיה בריטניקה (באנגלית)

הערות שוליים
------------

1. ↑  Top 10 U.S. Daily Newspapers, Cision (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007289700805171
* BIBSYS: 6080091
* BnF: cb12090791c (data)
* GND: 4271440-0
* LCCN: no98023753
* VIAF: 185592886
* WorldCat (עם VIAF): 185592886

 |
**יאנוש אנטל** (בהונגרית: **Antal János**; בודפשט, 17 באוקטובר 1907 – ברית המועצות, דצמבר 1943) היה משורר, סופר, עיתונאי יהודי-הונגרי, שנספה בשואה.

קורות חיים
----------

יאנוש אנטל נולד במשפחה יהודית בבודפשט ועבר לקלוז'-נאפוקה (העיר העבר לרומניה בשנת 1920) עם אביו המתמטיקאי מרק אנטל שנאלץ להגר לשם מהונגריה אחרי נפילת הרפובליקה הסובייטית ההונגרית. שם עבד יאנוש אצל כתב העת נאפקלט (Napkelet) כתלמיד תיכון. לאסלו דיאנש הציג את שיריו האקטיביסטיים-עתידניים כתוצר של "שירה המחפשת נשמה עולמית חדשה". במהלך לימודיו בווינה ובפריז, ואפילו אחרי שהתיישב בבודפשט, הוא היה עובד של כתב העת "התקופה שלנו" (Korunk).

קטעים מהרומן שלו "נעורים חנוקים" (Fülledt fiatalság) הופיעו ב"תקופה שלנו" בשנת 1930. מאמריו על תולדות התרבות ניתחו את נושאי האמנות הפרולטרית. הוא היה מעורב באופן פעיל בעבודה הבלתי חוקית של מפלגת הקומוניסטים בהונגריה ה-KMP כחבר בקבוצת הכתיבה השמאלנית, ממארגני החזית העממית, ביקורת חברתית, עבד בכתב העת "גונדולט" (Gondolat) וערך את "החזית" (Front) הלא חוקי ואת ה"קוֹמוּנִיסט". הוא נכלא בשנת 1937, נלקח מהכלא לחזית המזרחית בשנת 1942 במסגרת שירות העבודה (עבודות כפייה לגברים יהודים עבור הצבא ההונגרי) ומת מטיפוס הבהרות.

עבודותיו
--------

* ספר שירים (עם אנדור בצ'קי, קלוז'-נאפוקה, 1923);
* בתולים. סיפורן של שתי נפשות (קלוז'-נאפוקה, 1928).
* ב-18 באפריל 1934 התחתן עם אילונה שפורן, בתם של לאיוש שפורן ושל זאלי פאנט בבודפשט.

לקריאה נוספת
------------

* יאנוש אנטל - אנדור בצ'קי: ספר שירים; קלוז'-נפוקה, 1923
* בתולים. סיפורן של שתי נפשות; פאלאס, קלוז', 1929
* אמונה וטעות. מאמרים נבחרים, מחקרים; הזמנת עיתונות, קבלה, ראיונות פאל פטר טוט; 1985 (עקרונות ודרכים)
* Romániai magyar irodalmi lexikon: Szépirodalom, közírás, tudományos irodalom, művelődés I. (A–F). Főszerk. Balogh dgár. Bucurest:. 1981.

 הערות שוליים
-------------

1. ↑  A házasságkötés bejegyezve Budapest VI. ker. polgári házassági akv. 563/1934. folyószám alatt.

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 7910 2253
* LCCN: nr90004625
* VIAF: 49075126
* WorldCat: lccn-nr90004625

 |
**תומאס ג'ונס** (באנגלית: **Thomas Jones**; ‏23 ביוני 1756 – 18 ביולי 1807) היה מרצה ראשי בטריניטי קולג' שבקיימברידג' במשך כעשרים שנה, ומורה ידוע למתמטיקה. מפורסם בעיקר כמנחהו של אדם סדג'וויק.

חייו
----

מאמינים שג'ונס היה בנו הבלתי-חוקי של מר אוון אוון מ-Tyncoed שבמחוז Powys בווילס, ומנהלת משק הבית שלו, שאחר כך נשאה למר ג'ונס מ-Traffin שבמחוז קרי, שגידל את תומאס כבנו.

לאחר שסיים את לימודיו בבית-הספר Shrewsbury, הוא התקבל לקולג' סנט ג'ון שבקיימברידג' ב-28 במאי 1774, כתלמיד המשלם שכר לימוד. ב-27 ביוני 1776 עבר לטריניטי קולג', שם הפך לתלמיד מן המנין ב-1777, וקיבל את תואר ה-BA ב-1779, כשהוא מגיע למקום הראשון במבחני המתמטיקה וזוכה בפרס סמית'. ב-1782 קיבל את תואר ה-MA, ונעשה חבר בקולג' ב-1781. הוא היה עוזר לדיקן בשנים 1787-1789, ומרצה מ-1787 עד 1807. התמנה לדיקן בעיר פטרבורו (אנ') ב-18 ביוני 1780, ואחר-כך לכומר ב-Ely שב-Cambridgeshire, לקאנון ב-Fen Ditton שבאותו מחוז, ב-1784, ובאותה שנה גם לקאנון ב-Swaffham Prior. ב-1791 נשא בפני האוניברסיטה דרשה נגד מסורת הדו-קרב, שבעקבותיה התקיים דו-קרב בין שני תלמידי תואר ראשון שבו נפצע ומת אחד מהם. ג'ונס מת ב-18 ביולי 1807 ב-Edgware Road שבלונדון. נקבר בבית-הקברות של קולג' דלוויץ'. פסל ולוח זיכרון מוצבים בבית התפילה של טריניטי קולג'.

למרות שלמד רבות מג'ון קראנק, המנחה שלו בקיימברידג' היה תומאס פוסטלסויט.

קישורים חיצוניים
----------------

* תומאס ג'ונס, באתר פרויקט הגנאלוגיה במתמטיקה

|  |  |
| --- | --- |
| בקרת זהויות עריכת הנתון בוויקינתונים | 
* LCCN: nr92041354
* MGP: 102036
* SNAC: w6737fm4
* VIAF: 78646355
* WorldCat: lccn-nr92041354

 |
**רנה או'קונור** (אנגלית: **Renee O'Connor**; נולדה ב-15 בפברואר 1971) היא שחקנית אמריקאית אשר ידועה בעיקר בתפקידה כגבריאל עוזרתה של זינה מתוך הסדרה "זינה הנסיכה הלוחמת".

ביוגרפיה
--------

רנה ילידת קאטי טקסס ארצות הברית, החלה את קריירת המשחק בגיל שש עשרה, את לימודיה עשתה ב"תיאטרון הסמטה יוסטון" (Houston's Alley Theatre). השתתפה ב"הרפתקאותיו של הק וידידיו" (The Adventures of Huck Finn ), "דארקמאן" (Darkma), "הרקולס: המסעות המופלאים" (Hercules: The Legendary Journeys), "זינה הנסיכה הלוחמת" (Xena: Warrior Princess) שם שיחקה בתפקידה הידוע ביותר כגבריאל עוזרתה של זינה.

רנה זכתה בין היתר בפסטיבל מערב הוליווד הבינלאומי (West Hollywood International Film Festival ) בתואר השחקנית הטובה ביותר.

בשנת 2007 שיחקה בסרט האימה "בוגימן 2", בתפקיד ד"ר ג'סיקה ראיין.

בשנת 2021 ביצעה הופעת אורח בסדרת הפשע האוסטרלית-ניו זילנדית "אלכסה קרואו: בלשית פרטית" (אנ').

חייה הפרטיים
------------

רנה נישאה בשנת 2000 למנהל מסעדה ניו זילנדי סטיב מיור (Steve Muir) להם נולד בן, אך הזוג התגרשו בשנת 2005. 
לרנה ילדה נוספת מהשחקן ג'ד סורה (Jed Sura) אותו הכירה לאחר גירושיה ממיור.

רנה פעילה בקרן צדקה למכבי אש של דרום קליפורניה.

קישורים חיצוניים
----------------

ויקישיתוף מדיה וקבצים בנושא **רנה או'קונור** בוויקישיתוף
* 

* אתר האינטרנט הרשמי של רנה או'קונור
* רנה או'קונור, ברשת החברתית אקס (טוויטר)

* רנה או'קונור, במסד הנתונים הקולנועיים IMDb (באנגלית)

* רנה או'קונור, באתר AllMovie (באנגלית)

* רנה או'קונור, במסד הנתונים הקולנועיים KinoPoisk (ברוסית)

* רנה או'קונור, באתר MusicBrainz (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1799719
* BnF: cb142119767 (data)
* ISNI: 0000 0001 1450 7484
* LCCN: no98037653
* MusicBrainz: 89ab8b07-43af-4169-873a-4e5e55963550
* NKC: xx0075445
* SUDOC: 170432289
* VIAF: 85794216
* WorldCat: lccn-no98037653

 |
**דני נוסי** (באנגלית: **Danny Nucci**; נולד ב-15 בספטמבר 1968) הוא שחקן קולנוע אמריקאי-יהודי. מוכר בין היתר בתפקידו בסרטי הקולנוע "טיטניק", "הפריצה לאלקטרז", "כוננות מיידית" ו"לחיות".

ביוגרפיה
--------

נוסי נולד בקלגנפורט, אוסטריה לאם יהודייה ממרוקו, ולאב מאיטליה. כשהיה נוסי בן 7, עברה המשפחה להתגורר בארצות הברית, בתחילה בשכונת קווינס שבניו יורק ולאחר מכן בעמק סן פרננדו שבקליפורניה שם סיים את לימודיו ב"תיכון גרנט".
נוסי נשוי לשחקנית הקולנוע פאולה מארשל אותה הכיר על סט הסרט "חתן, כלה וההורים שלה", לנוסי ולמארשל שתי בנות.

במהלך שנות ה-90 שיחק נוסי בסרט "אירייזר" בתפקיד סגן מונרו; "הפריצה לאלקטרז" של מייקל ביי שם גילם את סגן משנה שאפרד, חייל ביחידת "אריות הים" תחת פיקודו של אנדרסון (מייקל ביי) שנכנס אל תוך כלא אלקטרז במטרה להציל קבוצת מטיילים שנחטפת במקום.
כמו כן הופיע נוסי בתפקיד משני בדרמה "לחיות" המבוססת על האירועים שעברו על 45 נוסעי טיסה 571 של חיל האוויר האורוגוואי.
בנוסף שיחק נוסי במותחן האקשן של טוני סקוט, "כוננות מיידית", שם הופיע בתור סמל ראשון דני ריבטי.
בשנת 1997 השתתף נוסי בדרמה ההיסטורית "טיטניק". בסרטו של ג'יימס קמרון גילם נוסי את דמותו של פבריציו דה רוסי, בחור איטלקי צעיר המתלווה אל גיבור הסרט ג'ק דוסון (לאונרדו דיקפריו) שזוכה בזוג כרטיסים להפלגה במשחק פוקר. ב-1999 שיחק בסדרה הדרמה קצרת הימם של ABC "מרחרחים" לצד ג'ינה גרשון, בתפקיד מאני לוט. בשנת 2001 גילם את פרנקי זיטו בסיטקום "כמה מחבריי הטובים ביותר" של רשת CBS, לצדו של ג'ייסון בייטמן. משנת 2018 משחק בסדרת הטלוויזיה "טירון" ברשת ABC. בשנת 2019 החל לשחק בתפקיד חוזר בסדרת הדרמה "מוקד 911".

קישורים חיצוניים
----------------

ויקישיתוף מדיה וקבצים בנושא **דני נוסי** בוויקישיתוף

* דני נוסי, במסד הנתונים הקולנועיים IMDb (באנגלית)
* דני נוסי, באתר AllMovie (באנגלית)
* דני נוסי, באתר Rotten Tomatoes (באנגלית)
* דני נוסי, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb142118012 (data)
* ISNI: 0000 0000 7841 3885
* LCCN: no2003026026
* NKC: xx0101453
* NLP: a0000001645736
* SUDOC: 190002824
* VIAF: 96947851
* WorldCat: lccn-no2003026026

 |
**חישוב** במשמעותו הרחבה של מושג זה המקובלת במדעי המחשב, הוא כל תהליך של עיבוד מידע שניתן לייצוג באופן מתמטי. המשמעות המצומצמת של "חישוב" - פעולה על מספרים, הנהוגה בשפה היומיומית, היא מקרה פרטי של "חישוב" במשמעותו הרחבה. חישוב הוא תהליך המבוסס על מודל חישובי מוגדר היטב, שניתן לממשו באמצעות אלגוריתם, פרוטוקול וכדומה. 

מנקודת מבט פיזיקלית ניתן לראות את החישוב כתהליך שמתבצע במחשב לסוגיו השונים. תורת ה**חישוביות** עוסקת במודלים שונים של חישוב ובפונקציות הניתנות לחישוב במסגרתם. במודלים נכללים:

* מכונת טיורינג
* אוטומט מחסנית
* אוטומט סופי

בניגוד להנחה נפוצה, ישנן פונקציות שאי אפשר לחשב. בעיית העצירה מהווה דוגמה לפונקציה שכזו: ניתן להוכיח כי אין תוכנית מחשב היכולה לקבל כקלט תוכנית כלשהי והקלט לאותה התוכנית, ולומר האם התוכנית תעצור.

כאשר ידוע שבעיה מסוימת ניתנת לחישוב, נחוץ אומדן למשאבים הנדרשים לפתרונה, ובפרט השוואת יעילותם של אלגוריתמים שונים לפתרון. בכך עוסק ענף מדעי המחשב הקרוי **סיבוכיות חישובית**. משאב המערכת העיקרי הנבחן הוא זמן הריצה, כלומר נבחן משך הזמן הנחוץ לשם ביצוע האלגוריתם. משאב נוסף הוא הזיכרון הנחוץ לשם ביצוע האלגוריתם. ניתן להביא בחשבון משאבים נוספים, כגון כמה מעבדים נחוצים לשם פתרון הבעיה בעיבוד מקבילי.

מחלקות של חישוב
---------------

חישוב מסווג לפי שלוש קטגוריות:

* ספרתי לעומת אנלוגי
* סדרתי לעומת מקבילי
* עיבוד באצווה לעומת עיבוד אינטראקטיבי.

למעשה, חישוב ספרתי משמש פעמים רבות לסימולציה של תהליכים טבעיים, לרבות כאלה שראוי יותר להציגם באופן אנלוגי. במקרה זה יש להבדיל בין תהליך החישוב ובין המודל שהוא מייצג.

קישורים חיצוניים
----------------

* חישוב, באתר MathWorld (באנגלית)
**ונסה סלבסט** (באנגלית: **Vanessa Selbst**; נולדה ב-9 ביולי 1984) היא שחקנית פוקר אמריקאית אשר זכתה ב-3 צמידי אליפות העולם בפוקר, ונבחרה להיכל התהילה של הפוקר לנשים ב-2022. סלבסט היא האישה היחידה שדורגה במקום הראשון ב-GPI.

ביוגרפיה
--------

סלבסט נולדה בברוקלין וגדלה בניו יורק. היא החלה ללמוד תואר במתמטיקה במכון הטכנולוגי של מסצ'וסטס, לפני שעברה לאוניברסיטת ייל ושם עשתה תואר במדע המדינה. היא עבדה במקינזי ושות', וחזרה לפקולטה למשפטים בייל וסיימה תואר במשפטים ב-2012.

קריירת פוקר
-----------

סלבסט החלה לשחק באליפות העולם בפוקר ב-2006, והגיעה לשולחן הגמר בטורניר טקסס הולדם הראשון בו היא נכנסה לכסף. ב-2008 זכתה בצמיד אליפות העולם בפוקר הראשון שלה, כשניצחה בטורניר אומהה הולדם. ב-2012 זכתה בצמיד השני שלה בטורניר 10-משחקים מעורבים.

בינואר 2013 ניצחה סלבסט בטורניר ה-High Roller בעלות כניסה של 25 אלף דולר, כחלק מסבב ה-PCA, וזכתה ב-1.4 מיליון דולר. זכייה זו העלתה אותה למקום הראשון בכל הזמנים בזכיות מטורנירים עבור נשים.

ב-2014 זכתה בטורניר טקסס הולדם בעלות כניסה של 25 אלף דולר, ובכך הפכה לאישה הראשונה אשר זכתה ב-3 צמידים באירועים פתוחים שאינם לנשים או מוזמנים בלבד. באותה השנה הייתה גם לאישה הראשונה אשר דורגה במקום הראשון ב-GPI.

בינואר 2018 הודיעה סלבסט על פרישתה ממשחק מקצועני.

נכון לנובמבר 2022, סלבסט זכתה בסך של כ-11.9 מיליון דולר מטורנירי פוקר, כשמתוכם כ-2.2 מיליון דולר בסבב אליפות העולם.

### צמידי אליפות העולם בפוקר

| שנה | טורניר | פרס |
| --- | --- | --- |
| 2008 | $1,500 Pot-Limit Omaha | $227,933 |
| 2012 | $2,500 10-Game Six Handed | $244,259 |
| 2014 | $25,000 Mixed-Max No-Limit Hold'em | $871,148 |

חיים אישיים
-----------

ב-24 באוגוסט 2013 התחתנה עם מירנדה פוסטר, ולזוג ילד.

קישורים חיצוניים
----------------

ויקישיתוף מדיה וקבצים בנושא **ונסה סלבסט** בוויקישיתוף
* ונסה סלבסט, ברשת החברתית אקס (טוויטר)
* ונסה סלבסט, ברשת החברתית אינסטגרם
* ונסה סלבסט, באתר The Hendon Mob
* ונסה סלבסט, באתר Global Poker Index
* ונסה סלבסט, באתר אליפות העולם בפוקר
* ונסה סלבסט, באתר סבב הפוקר העולמי

הערות שוליים
------------

1. ↑  Steve Friess, ‏From the Poker Table to Wall Street, New York Times, 27 ביולי 2018 (באנגלית)
2. ↑  Vanessa Selbst Becomes All-Time Women’s Tournament Earnings Leader, באתר PokerFuse, ‏16 בינואר 2013 (באנגלית)
3. ↑  Vanessa Selbst Retires as Pro Poker Player, באתר PokerNews, ‏2 בינואר 2018 (באנגלית)
4. ↑   ציוץ של Vanessa Selbst 🏳️‍🌈 ברשת החברתית אקס (טוויטר), 7 באפריל 2018
**אדוארד קדאר נקטיה** (נולד ב-30 במאי 1999) הוא כדורגלן אנגלי המשחק בעמדת החלוץ בארסנל מהפרמייר ליג ובנבחרת אנגליה.

קריירת מועדונים
---------------

נקטיה נולד בלונדון וגדל באזור בלקהית', נקטיה החל את הקריירה שלו באקדמיה של צ'לסי. הוא שוחרר על ידי צ'לסי ב-2015. לאחר מכן הצטרף לאקדמיה של ארסנל ושיחק בקבוצות הנוער של המועדון. במהלך עונת 2016-17 כבש נקטיה 15 שערים ב-16 הופעות עבור ארסנל עד גיל 18 ובמקביל הבקיע 12 שערים ב-26 הופעות עבור הקבוצה עד גיל 23. לאחר העונה, נקטיה זומן על ידי מאמן הקבוצה הבוגרת ארסן ונגר, למסע טרום עונה של הקבוצה הבוגרת לאוסטרליה וסין.

ב-28 בספטמבר 2017, נקטיה זומן לקבוצה הבוגרת למשחק במסגרת הליגה האירופית מול באטה בוריסוב. הוא נכנס כמחליף בדקה ה-89 כאשר ארסנל ניצחה 4–2.

ב-24 באוקטובר 2017, רשם נקטיה את הופעת הבכורה שלו בגביע הפוטבול ליג נגד נוריץ' סיטי לאחר שעלה כמחליף בדקה ה-85. הוא כבש אחרי 15 שניות עם הנגיעה הראשונה שלו במשחק בכדי להשוות את תוצאת המשחק, והוסיף עוד שער בתוספת הזמן.

נקטיה כבש את שערו הראשון בפרמייר ליג במחזור האחרון של העונה נגד ברנלי ב-12 במאי 2019.

ב-8 באוגוסט 2019, הושאל נקטיה ללידס יונייטד. הוא בחר במספר 14 כמחווה לאחד ממאמני הנוער לשעבר שלו בארסנל, תיירי הנרי. המאמן של לידס מרסלו ביילסה, תיאר את נקטיה כ"שחקן צעיר וחשוב בכדורגל האנגלי".

ביולי 2020, השיג נקטיה את התואר הראשון שלו בקריירה הבוגרת, כאשר זכה עם לידס יונייטד בצ'מפיונשיפ והעפיל עימם לפרמייר ליג.

קריירה בינלאומית
----------------

ברמות הצעירות נקטיה ייצג את נבחרות אנגליה בנבחרת הנוער עד גיל 19 ובנבחרת הצעירה עד גיל 21.

ב-31 באוגוסט 2023 זומן לראשונה לנבחרת אנגליה הבוגרת על-ידי המאמן גארת' סאות'גייט במסגרת מוקדמות יורו 2024. ב-14 באוקטובר 2023 ערך את הופעת הבכורה בנבחרת כשנכנס כמחליף בדקה ה-73 במקומו של אולי ווטקינס בניצחון 0-1 נגד נבחרת אוסטרליה במסגרת משחק ידידות.

תארים
-----

#### ארסנל

* הגביע האנגלי: 2019/2020
* מגן הקהילה: 2020, 2023

#### לידס יונייטד

* פוטבול ליג צ'מפיונשיפ: 2019/2020

קישורים חיצוניים
----------------

ויקישיתוף מדיה וקבצים בנושא **אדי נקטיה** בוויקישיתוף
* אדי נקטיה, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  Arsenal’s Eddie Nketiah let go by Chelsea for being too small, thetimes, ‏26 באוקטובר 2017
2. ↑  Arsenal FC news: All you need to know about Eddie Nketiah, the Gunners and England talent making headlines, talkSport, ‏30 במרץ 2017
3. ↑  תקציר המשחק בין ארסנל לבאטה בוריסוב, באתר SOCCERWAY, ‏28 בספטמבר 2017
4. ↑  [bbc.com/sport/football/41647092 תקציר המשחק בין ארסנל לנוריץ' סיטי], באתר BBC, ‏24 באוקטובר 2017
5. ↑  תקציר המשחק בין ארסנל לברנלי, באתר BBC, ‏12 במאי 2019
6. ↑  EDDIE NKETIAH COMPLETES LEEDS UNITED MOVE, האתר הרשמי של לידס יונייטד, ‏8 באוגוסט 2019
7. ↑  Marcelo Bielsa draws comparisons with Tammy Abraham as Eddie Nketiah joins Leeds United on season-long loan from Arsenal, yorkshireeveningpost, ‏8 באוגוסט 2019
**אִישְטוַואן אוֹרְקֵנִי שְטרַסֶר** (בהונגרית: **Örkényi Strasser István**; סנטש, הונגריה 6 בפברואר 1911 – קִישְקוּנְהַלֹש, 11 באוקטובר 1944) היה פסל הונגרי-יהודי, שנספה בשואה.

קורות חיים
----------

אורקני שטרסר נולד במשפחה יהודית בעיר סנטש בדרומו של המישור ההונגרי הגדול. אמו מתה מוקדם בילדותו. אביו, שאנדור שטרסר, שימש כיועץ המס של עירית סנטש. כישרונו של הנער בא לביטוי כבר בגיל מוקדם ובאמצעות מלגה עירונית למד במכללה לאומנויות בבודפשט בשנים 1933-1932. משנת 1935 השתתף בתערוכות. בשנים 1935, 1937 ו 1938 הוענקו לו מספר פרסים חשובים. הוא השתתף גם בתערוכה של האגודה החדשה לאמנים (KÚT) בסלון הלאומי. בשנת 1940 הוצגו יצירותיו בהיכל האמנות (בודפשט) ומאוחר יותר, בשל יהדותו, רק בתערוכות האמנות של האיגוד הלאומי לתרבות יהודית הונגרית אומיקה - ההתאחדות הלאומית היהודית-הונגרית לחינוך (OMIKE).

הוא יצר כמה דיוקנאות בהזמנה. משכר הטרחה שקיבל פתח בשנת 1939 בית ספר פתוח לאמנות שפעל עד 1943. את בית ספר הערב, שניהל בשותפות עם בֶּרְנַט אַאוּרֶל, פקדו בעיקר צעירים שבגלל מוצאם היהודי החוקים נגד היהודיים לא אפשרו להם להיכנס ללימודים בקולג'. משנת 1941 הוא נקרא מספר פעמים לשירות עבודה (עבודות כפייה ליהודים במסגרת הצבא ההונגרי). בשרותו בקייב הוא עיצב דיוקנאות של קציני צבא, ולכן שוחרר מהעבודה הפיזית הקשה. בשנת 1944 הוא היה חלק מפלוגת שרות העבודה שחבריה נרצחו ב -11 באוקטובר על ידי חיילי אס. אס. בתחנת הרכבת של קישקונהאלאש בהונגריה. בשנת 1947 הוצגה תערוכת עבודותיו לזכרו (יחד עם עבודותיו של דוד ינדי) בגלריה פוקוס בבודפשט ובשנת 1969 בעיר הולדתו ב"מוזיאון קוסטה יוז'ף" בסנטש.

ראו גם
------

* הלקסיקון לאומנות (בהונגרית) Művészeti lexikon. Fel. szerk. Lajta Edit. Bp. Akadémiai Kiadó, 1965-1968.
* הלקסיקון החדש לקורות חיים (בהונגרית) Új magyar életrajzi lexikon. Főszerk. Markó László. Bp. Magyar Könyvklub.

לקריאה נוספת
------------

האתר הרשמי של אומיקה (בהונגרית)

קישורים חיצוניים
----------------

* הלקסיקון לקורות חיים (בהונגרית*) Magyar életrajzi lexikon II. (L–Z).* Főszerk. Kenyeres Ágnes. Budapest: Akadémiai. 1969.
* חלוקי זיכרון. השואה באומנות ההונגרית 1938–1945 S. Nagy Katalin. *Emlékkavicsok. Holocaust a magyar képzőművészetben 1938–1945.*. Budapest: Glória Kiadó, 170–171. o. (2006). ISBN 963-9283-99-1
* אישטוואן אורקני שטרסר - קורות חיים Nagy Ildikó: *Örkényi Strasser István – életrajz*. Hetedhét Játékmúzeum. (Hozzáférés: 2014. augusztus 7.)
* ראיון על המורשת של האומן (בהונגרית) במגזין "עבר ועתיד" Götz Eszter (interjúja az Örkényi Strasser István-hagyatékról): *Porból vétettünk…*. (Hozzáférés: 2014. augusztus 3.) *Múlt és Jövő* 1994. 3. szám, 107–109. o.

הערות שוליים
------------

1. ↑   סטודנטים של האקדמיה לאומנות
2. ↑  ס Randolph L. Braham. *A népirtás politikája: a holocaust Magyarországon*, ford. Zala Tamás és mások, Budapest: Belvárosi Kvk. 348. o. (1997). Hozzáférés ideje: 2014. augusztus 6

ספרו של רנדולף בראהם: מדיניות של השמדת עם. השואה בהונגריה.
במתמטיקה, במדעי המחשב ובלוגיקה חישובית, **מספר חשיב**, הנקרא גם **מספר רקורסיבי**, הוא מספר ממשי שאפשר לחשב אותו, בכל דיוק רצוי, בזמן סופי. החישוב יכול להתבצע על ידי מכונת טיורינג, האמורה להחזיר את הספרות של המספר בזו אחר זו. קיימות למושג הגדרות שקולות אחרות, במונחים של פונקציות רקורסיביות או תחשיב למדא. מספרים אלו הוגדרו לראשונה על ידי אלן טיורינג כחלק ממחקרו בנושא בעיית הכריעות (Entscheidungsproblem).

כל מספר אלגברי ממשי, לרבות המספרים הרציונליים, הוא חשיב. גם מספרים טרנסצנדנטיים רבים, כגון פאי ו-e, הם חשיבים.

הגדרה
-----

מספר {\displaystyle \ a} יקרא **חשיב**, אם קיימת מכונת טיורינג {\displaystyle \ M\_{a}} שמקבלת כקלט מספר {\displaystyle \ n} ופולטת את הייצוג הבינארי של {\displaystyle \ a} עד הספרה ה-{\displaystyle \ n}. באופן שקול ניתן להגדיר מכונה העובדת בבסיס עשרוני ולא בינארי.

הגדרה שקולה מבוססת על קירוב המספר {\displaystyle \ a} בין שני מספרים רציונליים קרובים כרצוננו. בהינתן קלט {\displaystyle \ n}
המכונה {\displaystyle \ M\_{a}} תפלוט מספר {\displaystyle \ k}, כך ש {\displaystyle {k-1 \over n}\leq a\leq {k+1 \over n}}.

אוסף המספרים החשיבים
--------------------

אוסף המספרים החשיבים הוא שדה סדור, סגור ממשית, ולצרכים מסוימים אפשר לראות בו תחליף לשדה המספרים הממשיים. קבוצת המספרים החשיבים היא בת מנייה (משום שיש רק מספר בן מנייה של מכונות טיורינג), ולכן כמעט כל המספרים הממשיים אינם חשיבים.

עם זאת, לא קיים אלגוריתם המונה את המספרים החשיבים. ניתן להוכיח זאת בלכסון בדומה לאלכסון של קנטור: נניח בשלילה כי קיים אלגוריתם {\displaystyle M^{\*}} שפולט את סדרת המספרים החשיבים {\displaystyle a\_{1},a\_{2},a\_{3},\ldots } (ליתר דיוק בהינתן n ו-m האלגוריתם פולט את m הספרות העשרוניות הראשונות של n המספרים הראשונים בסדרה כלשהי של כל המספרים החשיבים). נגדיר אלגוריתם {\displaystyle M} שבהינתן קלט {\displaystyle n}, {\displaystyle M} פולט רצף של {\displaystyle n} ספרות עשרוניות באופן הבא: לקביעת הספרה ה-k ברצף, {\displaystyle M} מריץ את {\displaystyle M^{\*}} כדי למצוא את הספרה ה-k של {\displaystyle a\_{k}} (נמנעים מייצוגים עם אינסוף תשעיות חוזרות). אם הספרה ה-k של {\displaystyle a\_{k}} היא 0, אז הספרה ה-k ברצף תהיה 1, ואם הספרה ה-k של {\displaystyle a\_{k}} אינה 0, אז הספרה ה-k ברצף תהיה 0. האלגוריתם {\displaystyle M} מגדיר מספר חשיב {\displaystyle a} שנקבע על ידי רצף הספרות ש-{\displaystyle M} פולט. עם זאת, לכל k, {\displaystyle a} נבדל מ-{\displaystyle a\_{k}} בספרה ה-k שלו, ולכן {\displaystyle a} אינו מופיע בסדרה {\displaystyle a\_{1},a\_{2},a\_{3},\ldots }, בסתירה להנחה שזוהי סדרת כל המספרים החשיבים.

ראו גם
------

* מספר בר-הגדרה
* פונקציה בת-חישוב

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **מספר רקורסיבי** |

הערות שוליים
------------

1. ↑  Turing, A.M. (1936), "On Computable Numbers, with an Application to the Entscheidungsproblem", Proceedings of the London Mathematical Society, 2 42: 230–65, 1937
**ממלכת לומברדיה-ונציה** הייתה חלק מהאימפריה האוסטרית, שניתן לה לאחר קונגרס וינה, וכללה את שטחי דוכסות מילאנו והרפובליקה הוונציאנית לשעבר. בשנת 1859 הובסה אוסטריה על ידי ממלכת סרדיניה וצרפת במלחמת העצמאות האיטלקית השנייה, ונאלצה למסור את לומברדיה לממלכת סרדיניה, ובכך החל למעשה תהליך איחוד איטליה. בשנת 1866 לחמה איטליה לצד פרוסיה במלחמת אוסטריה–פרוסיה, ובתמורה קיבלה בהסכם השלום את אזור ונציה.

היסטוריה
--------

בשנת 1814 אושר בהסכם פריז שלטון האוסטרים על שטחי דוכסות מילאנו לשעבר, יחד עם שטחי דוכסות מנטובה הסמוכה, ועל שטחי הרפובליקה של ונציה לשעבר.

בקונגרס וינה שולבו השטחים הללו לממלכה אחת, שנשלטה באוניה פרסונלית על ידי הקיסר האוסטרי. שלא כמו הדוכסות הגדולה של טוסקנה, דוכסות מודנה ודוכסות פארמה, שנותרו עצמאיים תחת שלטון בית הבסבורג, הייתה ממלכת לומברדיה-ונציה חלק מהאימפריה האוסטרית. בשנת 1830 היו לומברדיה וונציה שני המחוזות המשגשגים ביותר בחצי האי האיטלקי.

למרות שהמנהל המקומי היה איטלקי והשפה הרשמית הייתה איטלקית, נאלצו השלטונות האוסטריים להתמודד עם תנועת האיחוד האיטלקי (ריסורג'ימנטו). אחרי מהפכה עממית שהתרחשה ב-22 במרץ 1848, הידועה בשם "חמשת ימי מילאנו", ברחו האוסטרים ממילאנו, שהפכה לעיר הבירה של ממשלת לומברדיה הזמנית. למחרת התמרדו גם תושבי ונציה נגד השלטון האוסטרי, ויצרו את ממשלת ונציה הזמנית. לאחר שהביסו הכוחות האוסטרים תחת פיקודו של יוזף רדצקי פון רדץ, את הכוחות הסרדיניים בקרב קוסטוצה (24 - 25 ביולי 1848), נכנסו האוסטרים למילאנו (6 באוגוסט) ולוונציה (24 באוגוסט 1849), והחזירו אותם לשלטון האוסטרי.

לאחר מלחמת העצמאות האיטלקית הראשונה הוחלף המשנה למלך בלומברדו-ונציה במושל כללי, ששלט מטעם הקיסר פרנץ יוזף. בתחילה כיהן כמושל כללי יוזף רדצקי פון רדץ, ולאחר פרישתו בשנת 1857 כיהן בתפקיד זה אחי הקיסר מקסימיליאן, ארכידוכס אוסטריה.

לאחר מלחמת העצמאות האיטלקית השנייה והתבוסה האוסטרית בקרב סולפרינו בשנת 1859, נאלצה אוסטריה למסור את לומברדיה לקיסר הצרפתי נפוליאון השלישי, אשר מיד העביר אותם לממלכת סרדיניה, ובכך החל תהליך איחוד איטליה. במהלך מלחמת פרוסיה-אוסטריה לחמה ממלכת איטליה לצד פרוסיה, ובעקבות כך נאלצו האוסטרים בשלום פראג למסור גם את שטחי ונציה לממלכת איטליה, מה שהשלים את תהליך האיחוד האיטלקי.

ראו גם
------

* איחוד איטליה

קישורים חיצוניים
----------------

ויקישיתוף מדיה וקבצים בנושא **ממלכת לומברדיה-ונציה** בוויקישיתוף

הערות שוליים
------------

1. ↑  Peter Browning, **Revolutions and Nationalities: Europe, 1825-90**, Cambridge University Press, 2000, עמ' 26, ISBN 978-0521786072. (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007555262705171
* GND: 4215793-6
* HDS: 006630
* ICCU: TSAV555842
* LCCN: n82166980
* SELIBR: 272118
* VIAF: 157135068
* WorldCat: lccn-n82166980

 |
**גזה פרויד** (בהונגרית: **Freud Géza**; בודפשט, 4 בינואר 1922 – אוהיו, ארצות הברית, 27 בספטמבר 1979) היה מתמטיקאי יהודי-הונגרי, דוקטור למדעי המתמטיקה (1957), זוכה פרס קושוט (1959) שהוא הפרס הגבוה ביותר בהונגריה ומקביל לפרס ישראל, פרופסור באוניברסיטת אוהיו.

קורות חיים
----------

גזה פרויד שנולד במשפחה יהודית זכה כבר בשנת 1939 בפרס הראשון בתחרות הפיזיקה של אגודת אטווש (על שם לוראנד אטווש הפיזיקאי ההונגרי המפורסם), אך הוא לא התקבל לאוניברסיטה בגלל מוצאו היהודי. מ-1943 עד 1945 היה בשרות העבודה (עבודות כפייה לגברים יהודים עבור הצבא ההונגרי). לפיכך סיים את לימודיו רק ב-1950 עם תואר בהנדסת מכונות באוניברסיטת בודפשט לטכנולוגיה וכלכלה (BME). לאחר מכן הוא הפך למרצה במכון לפיזיקה של הפקולטה למדעים של אוניברסיטת אטווש לוראנד ובהמשך למרצה בכיר. ב-1951 היה שותף בכתיבת "בעיות פיזיקליות תאורטיות", אוסף של ספרי לימוד. הוא הפך לדוקטורנט ב-1954. המנחה שלו לדוקטורט היה ליפוט פייר. עד מהרה מונה לראש המחלקה למשוואות דיפרנציאליות במכון לפיזיקה כחוקר בכיר. הוא זכה בפרס גרינוולד על ידי "החברה המתמטית יאנוש בויאי". בשנת 1959 הוענק לו פרס קושוט על הישגיו בתיאוריה וביישום המעשי של ניתוח מתמטי. משנת 1976 עבד כפרופסור אורח באוניברסיטת אוהיו סטייט. הוא הרצה וחקר בעיקר בתורת האינטרפולציה ובתורת הפולינומים האורתוגונליים, שהשתייכו לתחום הקלאסי של ניתוח מתמטי, אך השיג תוצאות גם בתחום משוואות דיפרנציאליות חלקיות. הוא פרסם 131 מאמרים על מחקריו.

יצירותיו החשובות ביותר
----------------------

* שיטות מתמטיות של הידרודינמיקה (בודפשט, 1955)
* משוואות דיפרנציאליות חלקיות (בודפשט, 1958)
* פולינום אורטוגונל (בודפשט-ברלין-בזל, 1969)

פרסים
-----

* פרס גרינוולד (1957)
* פרס קושוט (1959

לקריאה נוספת
------------

* לקסיקון ביוגרפי הונגרי
* Géza Freud, orthogonal polynomials and Christoffel functions. A case study
* Problems in approximation theory. Classical and weighted cases. (האקדמיה ההונגרית למדעים, עבודה משותפת של גזה פרויד עם פאול ארדש)

ראו גם
------

* גזה פרויד המחלקה למתמטיקה של הטכניון
* גזה פרויד באוניברסיטת אטווש לוראנד
* ספרו של גזה פרויד Orthogonal Polynomials
* A tribute to Géza Freud - Journal of Approximation Theory

קישורים חיצוניים
----------------

* גנאלוגיה מתמטית של גזה פרויד, באתר פרויקט הגנאלוגיה במתמטיקה

* גזה פרויד, באתר פרויקט הגנאלוגיה במתמטיקה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007450939405171
* BnF: cb17217761h (data)
* CiNii: DA02655124
* ISNI: 0000 0001 0965 5167
* LCCN: n83826846
* MGP: 14974
* NKC: mzk2013785684
* NTA: 118521942
* RERO: 02-A013797884
* SUDOC: 084328967
* VIAF: 39893979
* WorldCat: lccn-n83826846

 |
**מהמט הרביעי** (טורקית **IV. Mehmet**; טורקית עות'מאנית **محمد رابع**; ‏ 2 בינואר 1642 – 6 בינואר 1693; כונה גם **"מהמט הצייד"** - **"Avcı Mehmet"** בשל חיבתו לספורט זה) היה הסולטאן התשעה-עשר של האימפריה העות'מאנית, ושלט בה מ-8 באוגוסט 1648 עד שהודח ב-8 בנובמבר 1687.

חייו
----

מהמט הרביעי היה בנו של איברהים הראשון ושל טורהאן הדיג'ה סולטאן. הוא עלה לשלטון באופן רשמי בגיל 6 וחצי בלבד, ואמו הייתה לעוצרת בשמו, והמשיכה כסולטאנה רשמית גם בהמשך, וחלקה עמו את השלטון. לאחר התדרדרות במצב הצבאי של האימפריה, ספציפית במיצרי הדרדנלים במלחמה נגד הוונציאנים, תוצאה משרשרת וזירים חלשים, טורהאן חדיג'ה העבירה סמכויות רבות לוזיר הגדול מהמט פאשא קפרולו, אשר ביצע רפורמות שהחזירו את הכוח לצבא, ומצב זה לא השתנה שוב עד התפרקות האימפריה. למרות זאת, ויכול שבשל כך, נמשך שלטונו לאורך 39 שנים, דבר שלא קרה מאז ימי סולימאן הראשון באמצע המאה ה-16.

בשנות שלטונו הראשונות, ובהנהגתו של קפרולו ידעה האימפריה מספר הצלחות, ובין היתר כבשה חזרה את איי הים האגאי מידי ונציה והרחיבה את שטח שליטתה במזרח אירופה. עם זאת, לאחר מותו של קפרולו ב-1661 הסתבכו העות'מאנים במאבקיהם המתמשכים כנגד מדינות אירופה. כיבוש פודוליה במהלך המלחמה כנגד פולין בין 1672 ל-1676 הוביל למלחמה העות'מאנית-רוסית (1676–1681) בה השיבו הרוסים והאוקראינים לתוקפנות העות'מאנית. מלחמה זו הסתיימה כאשר נחתם הסכם שלום ב-3 בינואר 1681 (אנ') ואשר קבע את קו הגבול בין המדינות לאורך נהר הדנייפר.

שנתיים בלבד לאחר מכן, ב-1 באפריל 1683, הורו העות'מאנים לצבאם להתקדם לעבר וינה. באמצע חודש יולי החל המצור על העיר ולאחר חודשיים התחולל קרב וינה ב-11 בספטמבר 1683. בקרב זה ניצבה קואליציה נוצרית "קדושה" מול האימפריה העות'מאנית ובנות בריתה, והוא הוכרע ביום המחרת בתבוסה מוחצת של הצבא העות'מאני.

ב-1687 הודח מהמט הרביעי מתפקידו בידי היניצ'רים ונכלא בארמון טופקאפי. הוא הורשה לצאת מהארמון מדי פעם ומת באדירנה ב-1693. במקומו עלה לשלטון אחיו סולימאן השני שהיה צעיר ממנו בשלושה וחצי חודשים.

קישורים חיצוניים
----------------

ויקישיתוף מדיה וקבצים בנושא **מהמט הרביעי** בוויקישיתוף
מהמט הרביעי
* מהמט הרביעי, באתר אנציקלופדיה בריטניקה (באנגלית)
* מהמט ה-4, (1642-1693), סולטן האימפריה העות'מאנית, דף שער בספרייה הלאומית

| **הסולטאנים העות'מאנים (1922-1299)** |
| --- |
| 

|  |  |
| --- | --- |
| עות'מאן הראשון • אורהן הראשון • מוראט הראשון • באיזיט הראשון • מהמט הראשון • מוראט השני • מהמט השני • באיזיט השני • סלים הראשון • סולימאן הראשון • סלים השני • מוראט השלישי • מהמט השלישי • אהמט הראשון • מוסטפא הראשון • עות'מאן השני • מוראט הרביעי • איברהים הראשון • מהמט הרביעי • סולימאן השני • אהמט השני • מוסטפא השני • אהמט השלישי • מהמוט הראשון • עות'מאן השלישי • מוסטפא השלישי • אבדילהמיט הראשון • סלים השלישי • מוסטפא הרביעי • מהמוט השני • אבדילמג'יט הראשון • אבדילאזיז • מוראט החמישי • עבדול חמיד השני • מהמט החמישי • מהמט השישי • אבדילמג'יט השני |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007265095705171
* BNE: XX6046204
* BnF: cb15144253z (data)
* GND: 103143556
* ISNI: 0000 0001 1610 3555
* LCCN: n84134179
* NLG: 71559
* NLP: a0000002286429
* NTA: 317610457
* SUDOC: 171331974
* TDVİA: mehmed-iv
* VIAF: 26008719
* WorldCat: lccn-n84134179

 |